melléklet a 178/2025. (V.28.) határozathoz

**VÁLLALKOZÁSI SZERZŐDÉS**

**2. számú módosítása**

* Mely létrejött egyrészről

**Mór Városi Önkormányzat** (székhely: 8060 Mór, Szent István tér 6., adószám: 15727220-2-07, képviseli: Fenyves Péter polgármester), mint megrendelő (továbbiakban: **Megrendelő**),

* másrészről

**MÓR-HOLDING Kft.** (székhely: 8060 Mór, Szent István tér 6., adószám: 25335299-2-07, képviseli: Békési László ügyvezető), mint vállalkozó (továbbiakban: **Vállalkozó**)

együttesen: Felek között az alulírott helyen és időben az alábbi feltételekkel.

A Felek a köztük 2024. február 20. napján megkötött és 2025. január 1-jei hatállyal módosított, a Mór város közterületein lévő 111 db és az önkormányzat fenntartásában lévő intézmények udvarán található 116 db kültéri játszóeszköz havi és negyedéves ellenőrzésére vonatkozó vállalkozási szerződést (a továbbiakban: Szerződés) 2025. június 1-jei hatállyal az alábbiak szerint módosítják:

1./ a Szerződés 1./ pontja az helyébe az alábbi rendelkezés lép:

„1./ A Szerződés tárgya:

Mór Város közterületein lévő 111 db és az Önkormányzat fenntartásában lévő intézmények udvarán található 116 db kültéri játszóeszköz havi és negyedéves ellenőrzése, valamint a WSSZIK mellett található móri pumpapálya napi ellenőrzése és az üzemeltetésével kapcsolatos feladatok ellátása.

Feladat:

* Kültéri játszóeszközök havi és negyedéves ellenőrzése
* Játszótéri eszközök ellenőrzési és karbantartási naplójának a vezetése
* A feltárt hiányosságok naplózása, a Polgármesteri Hivatal ügyintézőjének tájékoztatása
* A feltárt hiányosságok kijavításáig a játszótéri eszközök lezárása
* Pumpapálya napi ellenőrzése és időszakos karbantartása,
* Pumpapálya ellenőrzési és karbantartási naplójának vezetése,
* Pumpapálya felületének állapottól függő takarítása,
* Pumpapálya körüli növényzet ellenőrzése, fenntartása”

2./ a Szerződés 2./ pontjának első mondata helyébe az alábbi rendelkezés lép:

„2./ A vállalkozási díj:

124.000 Ft + ÁFA/hó, bruttó 157.480 Ft/hó, összesen évente nettó 1.488.000 Ft, összesen évente bruttó 1.889.760 Ft, azaz egymillió-nyolcszáznyolcvankilencezer-hétszázhatvan forint.”

3./ A jelen módosítás a Felek között fennálló jogviszonyt egyebekben nem érinti, a Szerződés módosítással nem érintett rendelkezései változatlan formában érvényesek és hatályosak.

Jelen szerződés módosítás három egymással szó szerint megegyező példányban készült, azokat a szerződő Felek elolvasás és értelmezés után, mint jogügyleti akaratukkal mindenben megegyezőt írták alá.

|  |  |
| --- | --- |
| Mór, 2025. ……….....…………………………………**Mór Városi Önkormányzat,** mint Megrendelő képviseletében**Fenyves Péter**polgármester | Mór, 2025. ………...…………………….……………**MÓR-HOLDING Kft.,** mint Vállalkozóképviseletében**Békési László**ügyvezető |

Mór, 2025. ………... Mór, 2025. ………...

Jogi ellenjegyző: Pénzügyi ellenjegyző:

 ……………………………….. ………………………………..

 Dr. Taba Nikoletta Hossó Anita

 jegyző pénzügyi irodavezető